Shaun Applegate - Susan Applegatehayes | Search People Directory | Intelius
People Lookup by Name - Shaun Applegate - Susan Applegatehayes
Applegate, Shaun — Applegatehayes, Susan Fishrot-6 na hoogste hof - Howe - Republikein
Friday, May 29th, 13:23:06
Fishrot-6 na hoogste hof
Regter se beslissing ‘foutief’
13 January 2020 | Howe
Jemima Beukes - In die jongste verwikkeling in die Fishrot-sage het die ses beskuldigdes die hooggeregshof vir die nietigverklaring van 27 Desember se hoërhofbeslissing genader.
Dít nadat dié hof beslis het die aansoek om hul saak van die rol te skrap, is nie dringend nie.
Die beskuldigdes het gesê hulle sal aansoek om ’n verhoordatum doen teen die agtergrond van die voortdurende skending van hul regte, hul persoonlike omstandighede wat agteruitgaan, en hul gesins- en finansiële omstandighede wat deur hul “onwettige aanhouding” negatief geraak word.
Die ses, mnre. Bernhard Esau, Sacky Shanghala, James Hatuikulipi, Ricardo Gustavo, Tamson “Fitty” Hatuikulipi en Pius Mwatelulo, word tans by die Windhoek Sentrale Gevangenis aangehou.
In die appèlaansoek wat hulle op 3 Januarie by die hooggeregshof ingedien het, dring die beskuldigdes daarop aan dat die hoërhof se beslissing bots met die bestaande presedent in Namibië dat die inherente dringendheid erken word van alle sake wat lewe, liggaam en vryheid betrek.
Hulle word deur Appolos Shimakeleni-prokureurs en Murorua Kurtz Kasper Inc. verteenwoordig.
Die ses dring ook daarop aan dat hoërhofregter Kobus Miller se beslissing foutief was omdat hy nie in ag geneem het dat die ontneming van persoonlike vryheid volgens die gemenereg inherent dringend is nie.
Volgens hul verdediging het die hof ’n plig om alle sake dringend aan te hoor wat die ontneming van vryheid behels.
Dít is volgens hulle van toepassing ongeag of die saak oor borgtog of ’n siviele aansoek vir die tersydestelling van ongeldige lasbriewe gaan.
Hulle voel ook ondanks die vertraging in die voorbereiding van dokumente het die Teenkorrupsiekommissie (ACC), die Windhoek-landdroshof en die staat genoeg tyd gehad om beantwoordende dokumente voor te berei, en dat hulle meer tyd sou gee indien dit versoek was.
“Tans word die appellante onskuldig geag aan enige misdaad waarvan beskuldig word. Wat duidelik is, is dat die appellante werklike, betekenisvolle en voortdurende skade ly. Hulle word aangehou. Hulle het bevestig hul aanhouding is ’n oortreding van Namibië se Grondwet. Hulle kan bewys die lasbriewe vir hul inghegtenisneming is ongeldig, wat ’n impak het op die regsgronde vir hul volgehoue aanhouding. Tog kan die staat nie toon hoe hy te na gekom sal word indien die appellante vrygelaat word nie,” lui die dokumente.
Die Fishrot-ses se verdediging dring daarop aan die ACC en die polisie kon geen regverdiging vir hul inhegtenisneming bied nie en dus ook nie vir hulle om aangekla te word en in die hof te verskyn nie.
“’n Inhegtenisneming is eenvoudig ’n manier om die appellante voor die hof te kry. Dit is egter nie die eerste of hoofmanier om ’n verdagte by ’n hof te kry nie. Om die waarheid te sê, Namibiese owerhede is duidelik daaroor dat inhegtenisneming ’n laaste uitweg is waar ’n verdagte ’n vlugrisiko is.
“Daar is geen bewys dat die appellante vlugrisiko’s is nie. In dié omstandighede moes dit duideliik wees die inhegtenisnemings is ongehoord, onnodig en ongeregverdig as maniere om die appellante voor die hof te bring,” sê die dokumente.
1 uur gelede | Visserye